钦定古今图书集成/理学汇编/学行典/第038卷 > 理数钤〈坎集下〉 > 《俞孟宣经世要旨》
## 钦定古今图书集成/理学汇编/学行典/第038卷 > 理数钤〈坎集下〉 > 《俞孟宣经世要旨》

先天之学，本来只是先天六十四卦。大横图一一八
八之序。“横图者，卦之所以列，一一八八者，数之所由
肇。卦之于数，犹形之于影耳。”由是取横图复至《干》三
十二卦，自北历东以至于南姤至《坤》三十二卦，自南
历西以终于北，以应天之运，而天根月窟自然之理，
不假作为，莫不对待而圆图立矣。取横图干一宫之
八卦，自《干》至《泰》横布于圆图之内，而《兑》二宫之八卦，
自《履》至《临》加布于干宫八卦之上，馀六卦以次横列，
而乾居西北，《坤》居东南，《否》《泰》阴阳之交居于东北西
南，以应地之分，横斜曲直之妙理无穷而方图立矣。
若夫《圆图》之发用，则以《干》《兑》《离》《震》三十二卦为阳，为
在天日月星辰之四象，为元会运世之大四象，震离
二宫为阳中阴，兑干二宫为阳中阳。又分天道之阴
阳太少。坤艮坎巽三十二卦为阴为在地水火土石
之四象，为岁月日时之小四象，巽坎为阴中阳，艮坤
为阴中阴。又分地道之柔刚太少。其数则自一一二
二以至八八，再以十二三十，累因而为分秒之数，全
数悉具《观物篇》中。若夫方图之取用，则分为四耳。西
北十六阳卦为天卦，而干主之。东南十六阴卦为地
卦，而坤主之。否泰所主各十六卦，是为阴阳之交，既
济之卦。其圆图阳卦，主元会运世，凡三百六十运，四
千三百二十世，十二万九千六百年，皆有当时直事
之卦。〈即元元集挂一卦〉或以世卦配运卦，或以年卦
配世卦，须合方图天地卦分位置左右，考大四象挂
一卦以求分数，仍以所得挂一卦而质于圆图以察理乱休咎。其圆图阴卦为岁月日时，主动植事物，自
有律吕声音。数合方图天地卦分位置左右，横看《既
济》卦，考大小四象，而得挂一之卦以求分秒，二数亦
质于圆图以观臧否。如在阳中阳，则为极治之时，事
物皆变。如在阴中阴，则极乱之时，事物皆忌。阴中阳，
则乱而将治，事物终变；阳中阴，则治而将乱，事物终
忌。又察其阴阳进退饶乏，卦气发敛屈伸之类。凡古
今治迹，只是凭一定之卦以推出动植事物，则随时
取声音数以求卦而占测也。一定卦者，挂一之序也。
声音查方图天地卦，以求得挂一卦也。所谓“经”者，犹
言经纬之经，亦有经纶之义。观天之数以元经会者，
犹以十二会为经，而三百六十运以下为纬。观地之
数以会经运者，犹以二百五十运为经，而以二千九
百八十世以下为纬。观人之数以运经世者，犹以一
百二十世为经，而以三千六百年为纬。谓一元则经
之以会，九会则经之一运，十运则经之一世也。虽曰
断自唐虞以下，而百世亦可推也。邵子志存斯世，故
惟以“经世人事”名篇。但动植事物之数，虽属圆图阴
卦，而岁月日时之下，分秒太细，故以四卷载律吕声
音之变，而悉归之方图矣。盖方圆二图，错综而用，变
动不居，不可为典也。《皇极》取《河图》天五、地六二中以
立数，取圆图太少、阴阳、刚柔之唱和，得一万七千二
十四，为日月星辰之变，水火土石之化，律吕声音之
实数。又以此一万七千二十四自乘，得二万八千九
百八十一万六千五百七十六，是为动植通数，而用
之以取二百五十六位之挂一卦也。以圆图大四象
每元之元一大位中各具六十四卦，系十六之乘，十
六又四其六十四也。取挂一卦之法，乃用前数二万
八千九百八十一万六千五百七十六，分为九位，挂
其中五之位，看左右位，阴阳进退消息。挂一卦起于
元之元泰卦，乃方图东北之位，始终万物之义，故运
与年各用挂一全卦之序，而直事仍取合于方图天
地卦。圆图大小四象。而后分秒之数归宿矣。今当一
元之午。会癸酉运中辛酉世。即一岁之五月十日酉
时也。